Šilalės rajono savivaldybės teisės aktų ar

jų projektų antikorupcinio

vertinimo metodikos

2 priedas

**AIŠKINAMASIS RAŠTAS**

**2013-01-15**

**SOCIALINĖS PARAMOS SKYRIUS**

(Savivaldybės įstaigos, struktūrinio padalinio pavadinimas)

Dėl Šilalės rajono savivaldybės Pajūrio vaikų globos namuose teikiamų socialinės globos paslaugų kainos tvirtinimo

(sprendimo projekto pavadinimas)

**1.Parengto sprendimo projekto tikslai.** Projektas parengtas, siekiant patvirtinti teikiamų ilgalaikės socialinės globos paslaugų kainą vienam globotiniam (rūpintiniui) Pajūrio vaikų globos namuose bei užtikrinti kokybišką įstaigoms priskirtų funkcijų vykdymą.

**2.** **Parengto sprendimo projekto esmė.** Patvirtinti socialinės globos teikiamų paslaugų kainą Šilalės rajono savivaldybės Pajūrio vaikų globos namuose.

**3. Kas inicijavo, kokios priežastys paskatino ir kuo vadovaujantis parengtas sprendimo projektas.** Pajūrio vaikų globos namai, atsižvelgdami į galiojančias kainas ir padidėjusį socialiniams darbuotojams darbo užmokestį, atliko paskaičiavimus ir pateikė raštą dėl teikiamų socialinės globos paslaugų kainų patvirtinimo, kuriame prašoma patvirtinti ilgalaikės socialinės globos kainą vienam globotiniui (rūpintiniui) per mėnesį – 2363 litai. Pagal Lietuvos Respublikos Vyriausybės 2006 m. spalio 10 d. nutarimu patvirtintos Socialinių paslaugų finansavimo ir lėšų apskaičiavimo metodikos 21 punktą socialinės globos kainą socialinės globos įstaigose sudaro pagal metodikos 22 punktą nurodyta lėšų dalis, t. y. bendroji socialinės globos lėšų dalis ir kintamoji socialinės globos lėšų dalis, derinant ją su savininko teises ir pareigas įgyvendinančia institucija. Pajūrio vaikų globos namų savininko teises ir pareigas įgyvendinanti institucija yra Šilalės rajono savivaldybės taryba.

**4.Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta.** Didės išlaidos savivaldybės biudžetui.

**5.Laukiami rezultatai.** Nustačius ilgalaikės socialinės globos paslaugų kainą bus efektyviai naudojamos ir apskaitomos lėšos socialinei globai organizuoti ir teikti bei užtikrinta vaikų priežiūra ir globa.

**6.Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą sprendimo projektą.** Reikalinga panaikinti ankstesnįjį Savivaldybės tarybos sprendimą dėl vieno vaiko išlaikymo kainos Pajūrio vaikų globos namuose.

**7.Antikorupcinis vertinimas.** Korupcijos pasireiškimo galimybė – maža.

Vedėja Danguolė Račkauskienė

(pareigos) (parašas) (vardas, pavardė)